Am Sunnti denn si mir stouz mit üsne neue Kostüm und de wie immer perfekt passend gschminkte Gringe i d'Stadt zoge, hei bi prächtigem Wätter ufem Amtshuusplatz zwöi Drittu vom Umzug gnosse u si schliesslech aus Nummer 28 au das Johr wieder mitere bereits stattliche Chindergruppe voruus dürs Bieutööri es Bad ir Mönschemängi go näh. Zumindescht am Sunnti Nomi hend d'Temperature em Fasnachts-Motto aui Ehr gmacht. Es isch e schöne Umzug gsi, au wenn de eint  odr angr chlii Zueschouer het müesse z'rächt gwiese wärde. Nach eme chräftige Glüehwii (oder so) hei mer üs mit aune soledurner Guggene uf dr SanktUrse-Stäge zur Monschterguggete troffe.